CELEX: 62009CO0143
Language: mt
Date: 2009-09-17
Title: Digriet tal-Qorti tal-Ġustizzja (it-Tieni Awla) tas-17 ta' Settembru 2009.#Pannon GSM Távközlési rt vs Nemzeti Hírközlési Hatóság Tanácsa.#Talba għal deċiżjoni preliminari: Fővárosi Bíróság - l-Ungerija.#L-ewwel subparagrafu tal-Artikolu 104(3) tar-Regoli tal-Proċedura - Adeżjoni mal-Unjoni Ewropea - Direttiva 2002/22/KE - Applikazzjoni ratione temporis - Kompetenza tal-Qorti tal-Ġustizzja.#Kawża C-143/09.

Digriet tal‑Qorti tal‑Ġustizzja (It‑Tieni Awla) tas‑17 ta’ Settembru 2009 – Pannon GSM Távközlési Rt. vs Nemzeti Hírközlési
            Hatóság Tanácsa
      (Kawża C‑143/09)
      “L-ewwel subparagrafu tal-Artikolu 104(3) tar-Regoli tal-Proċedura – Adeżjoni mal-Unjoni Ewropea – Direttiva 2002/22/KE – Applikazzjoni ratione temporis – Ġurisdizzjoni tal-Qorti tal-Ġustizzja”
      Approssimazzjoni tal-liġijiet - Settur tat-telekomunikazzjonijiet - Servizz universali u drittijiet tal-utenti - Direttiva 2002/22
         (Direttiva tal-Parlament Ewropew u tal‑Kunsill 2002/22, Artikolu 13(2) u Anness IV) (ara l-punti 17-20)
      
      Suġġett
      
         
               Talba għal deċiżjoni preliminari - Fővárosi Bíróság - Interpretazzjoni tal-Att li jirrigwarda l-kondizzjonijiet tal-adeżjoni
                  tar-Repubblika Ċeka, ir-Repubblika tal‑Estonja, ir-Repubblika ta’ Ċipru, ir-Repubblika tal-Latvja, ir-Repubblika tal‑Litwanja,
                  ir-Repubblika tal-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika
                  tas-Slovakkja u l‑aġġustamenti għat-trattati li fuqhom hija stabbilita l-Unjoni Ewropea (ĠU 2003 L 236, p. 33), tal-Artikoli 10 KE,
                  87(1) KE u 249 KE, kif ukoll tad‑Direttiva 2002/22/KE tal-Parlament Ewropew u tal-Kunsill, tas‑7 ta’ Marzu 2002, dwar servizz
                  universali u d-drittijiet tal-utenti li jirrelataw ma’ networks u servizzi ta’ komunikazzjonijiet elettroniċi (Direttiva Servizz
                  Universali) (ĠU Edizzjoni Speċjali bil-Malti, Kapitolu 13, Vol. 29, p. 367) - Tqassim tal-ispiża netta tal-obbligi ta’ servizz
                  universali bejn il-fornituri tan-netwerk u ta’ servizzi ta’ komunikazzjonijiet elettroniċi - Leġiżlazzjoni nazzjonali fuq
                  il-mekkaniżmi ta’ qsim tal-ispejjeż li tipprovdi l-applikazzjoni ta’ regoli li mhumiex kompatibbli mad-direttiva f’dak li
                  jirrigwarda l-finanzjament tas‑servizzi universali pprovduti matul is-sena ta’ qabel l-adeżjoni tal-Istat Membru inkwistjoni
                  mal-Unjoni Ewropea.
               
            Dispożittiv
      L-Artikolu 13(2) tad-Direttiva 2002/22/KE tal-Parlament Ewropew u tal-Kunsill, tas‑7 ta’ Marzu 2002, dwar servizz universali
         u d-drittijiet tal-utenti li jirrelataw ma’ networks u servizzi ta’ komunikazzjonijiet elettroniċi (Direttiva Servizz Universali),
         kif ukoll l-Anness IV ta’ din tal-aħħar, ma japplikawx għall-fatti ta’ kawża bħal dik prinċipali, li tirrigwarda kontribuzzjoni
         fil-qasam tal‑komunikazzjonijiet elettroniċi, meħtieġa mill-awtoritajiet tar-Repubblika Ungeriża għas-sena 2003.